**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL KOMPIUTERINĖS ĮRANGOS NUOMOS KONKURSO LAZDIJŲ RAJONO SAVIVALDYBĖS BIUDŽETINĖMS IR VIEŠOSIOMS ĮSTAIGOMS**

2021 m. spalio 8 d. Nr. 34-906

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 12, 13 ir 17 punktais, 7 straipsnio 4 punktu, 16 straipsnio 4 dalimi ir Lietuvos Respublikos viešųjų pirkimų įstatymo 82 straipsnio 6 dalimi, Lazdijų rajono savivaldybės taryba nusprendžia:

1. Suteikti teisę Lazdijų rajono savivaldybės administracijai atlikti centrinės perkančiosios organizacijos funkciją ir vykdyti centralizuotą kompiuterinės įrangos nuomos konkursą Lazdijų rajono savivaldybės biudžetinėms ir viešosioms įstaigoms:
   1. Lazdijų rajono savivaldybės priešgaisrinė tarnybai;
   2. Lazdijų rajono savivaldybės socialinės globos centrui „Židinys“;
   3. Lazdijų rajono savivaldybės visuomenės sveikatos biurui;
   4. VšĮ „Lazdijų turizmo informacinis centras“;
   5. VšĮ Lazdijų kultūros centrui.
2. Įpareigoti Lazdijų rajono savivaldybės administracijos direktorių Lietuvos Respublikos viešųjų pirkimų įstatymo nustatyta tvarka organizuoti kompiuterinės įrangos nuomos konkursą sprendimo 1 punkte nurodytoms įstaigoms.
3. Nustatyti, kad:
   1. lėšos kompiuterių nuomai numatomos Lazdijų rajono savivaldybės biudžete;
   2. įvykdžius pirkimą Lietuvos Respublikos viešųjų pirkimų įstatymo nustatyta tvarka, Lazdijų rajono savivaldybės administracijos direktorius įgaliojamas pasirašyti kompiuterinės įrangos nuomos sutartį;
   3. Lazdijų rajono savivaldybės administracija apmoka kompiuterinės įrangos nuomos išlaidas.
4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Žydrūnas Rutkauskas, tel. 8 612 48 430